《避乱西山作》
金朝·李汾

三月都门昼不开，兵尘一夕捲风回。也知周室三川在，谁复秦庭七日哀。

鸦啄腥风下阳翟，草衔冤血上琴台。夷门一把平安火，定逐恒山候骑来。

作者简介：金太原平晋人，字长源。为人跌宕不羁。工诗，雄健有法。举进士不第，一度为史馆书写。后为恒山公武仙行尚书省讲议官，又与仙不合，逃走被追获，被囚绝食死，年不满四十。